S-1036/2007

Mál þetta, sem dómtekið var 21. þ.m., er höfðað með tveimur ákærum lögreglustjórans á Suðurnesjum, útgefnum 19. nóvember 2007 og 4. janúar 2008, á hendur G-kk-þgf T-kk-þgf, kt. [...], Túngötu 3, Sandgerði.

Fyrri ákæra:

„1.

Fyrir fíkniefnalagabrot, með því að hafa aðfaranótt fimmtudagsins 17. maí 2007, í anddyri skemmtistaðarins Nasa við Austurvöll í Reykjavík, haft í vörslum sínum 0,45 g af kókaíni, sem lögreglan fann við leit á ákærða.

Telst þetta varða við 2. gr. sbr. 5. og 6. gr. laga um ávana-og fíkniefni nr. 65, 1974, sbr. lög nr. 13, 1985 og 2. gr. , sbr. 1. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2.

Fyrir nytjastuld með því að hafa miðvikudaginn 4. apríl 2007 fengið bifreiðina ZR601 til reynsluaksturs, þar sem hún stóð á bifreiðastæði Bifreiða- og Landbúnaðarvéla við Grjótháls 1, Reykjavík og notað hana síðan í heimildarleysi, en lögreglan á Suðurnesjum fann bifreiðina yfirgefna við Garðskagaveg þriðjudaginn 10. apríl 2007.

Telst þetta varða við 1. mgr. 259. almennra hegningarlaga nr. 19, 1940, sbr. lög nr. 20, 1956.

3.

Fyrir umferðarlagabrot, með því að hafa aðfaranótt fimmtudagsins 10 maí 2007 ekið bifreiðinni YV379 sviptur ökurétti á Sandgerðisvegi í suður, á vegarkafla á Miðnesheiði, á allt að 131 km hraða á klukkustund, þar sem leyfður hámarkshraði var 90 km á klukkustund, en lögreglan stöðvaði akstur ákærða skömmu síðar.

Telst þetta varða 1. mgr. 48. gr. og 2. mgr. 37. gr., sbr. 1. mgr. 100. gr. umferðarlaga nr. 50, 1987, sbr. 3. gr. laga nr. 57, 1997.

4.

Fyrir umferðarlagabrot með því að hafa miðvikudaginn 27. júní 2007 ekið bifreiðinni TS451 sviptur ökurétti á Suðurgötu í Sandgerði, þar sem lögreglan stöðvaði akstur ákærða.

Telst þetta varða 1. mgr. 48. gr., sbr. 1. mgr. 100. gr. umferðarlaga nr. 50, 1987, sbr. 3. gr. laga nr. 57, 1997.

Þess er krafist að ákærði verði dæmdur til refsingar og jafnframt að framangreint haldlagt fíkniefni verði gert upptækt, skv. 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001.“

Síðari ákæra:

„fyrir umferðarlagabrot, með því að hafa að kvöldi sunnudagsins 8. apríl

2007 ekið bifreiðinni SP431 sviptur ökurétti á Reykjanesbraut í vestur, á vegarkafla á Strandarheiði, á allt að 119 km hraða á klukkustund, þar sem leyfður hámarkshraði var 90 km á klukkustund, en lögreglan stöðvaði akstur ákærða skömmu síðar.

Telst þetta varða 1. mgr. 48. gr. og 2. mgr. 37. gr., sbr. 1. mgr. 100. gr. umferðarlaga nr. 50, 1987, sbr. 3. gr. laga nr. 57, 1997.

Þess er krafist að ákærði verði dæmdur til refsingar.“

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur fyrir dómi skýlaust viðurkennt að hafa gerst sekur um þá háttsemi sem honum er gefin að sök í málinu samkvæmt framansögðu.

Með játningu ákærða, sem er í samræmi við framlögð sakargögn, er sannað að ákærði er sekur um þá háttsemi sem honum er gefin að sök í ákæru. Ákærði hefur unnið sér til refsingar samkvæmt 2. gr., sbr. 5. og 6. gr., laga um ávana- og fíkniefni nr. 65/1974, 1. mgr. 259. almennra hegningarlaga nr. 19/1940, 1. mgr. 48. gr., 2. mgr. 37. gr., sbr. 1. mgr. 100. gr. umferðarlaga nr. 50/1987.

Samkvæmt framlögðu sakavottorði gekkst ákærði undir sex sáttir vegna brota á umferðarlögum og lögum um ávana- og fíkniefni á árunum 2002 til 2004. Í janúar árið 2006 var ákærði dæmdur í fjögurra mánaða fangelsi, skilorðsbundið í 3 ár, fyrir brot gegn 244. gr. almennra hegningarlaga og í desember það ár var hann dæmdur í 5 mánaða fangelsi skilorðsbundið í þrjú ár og sviptur ökurétti í 4 ár frá 11. janúar 2007. Þá var ákærði þann 15. þ.m. dæmdur í 7 ára og 5 mánaða fangelsi í Héraðsdómi Reykjavíkur, fyrir brot gegn 173. gr. a. almennra hegningarlaga nr. 19/1940, sbr. 1. gr. laga nr. 64/1974 og 1. gr. laga nr. 32/2001. Brot þau sem ákærði hefur verið sakfelldur fyrir nú voru framin áður en síðastnefndi dómurinn gekk og verður því við ákvörðun um refsingu nú tekið mið af 77. og 78. gr. almennra hegningarlaga. Þar sem ekki verður litið svo á að þau brot sem nú er ákært fyrir hefðu orðið til þyngingar á refsingu ákærða í síðastnefndum dómi, ef þau hefðu verið dæmd þar með, verður ákærða ekki gerð sérstök refsing í máli þessu.

Upptæk eru gerð 0,45 g af kókaíni, sem lögregla lagði hald á við rannsókn málsins.

Ákærði greiði skipuðum verjanda sínum, B-kk-þgf N-kk-þgf hrl., 70.000 krónur í málsvarnarlaun og hefur þá verið tekið tillit til virðisaukaskatts.

A-kvk-nf M. K-kvk-nf, settur héraðsdómari, kveður upp dóminn.

DÓMSORÐ:

Ákærða, G-kk-þgf T-kk-þgf, er ekki gerð sérstök refsing í máli þessu.

Upptæk eru gerð 0,45 g af kókaíni, sem lögregla lagði hald á við rannsókn málsins.

Ákærði greiði verjanda sínum, B-kk-þgf N-kk-þgf hrl. 70.000 krónur í málsvarnarlaun og er virðisaukaskattur þar með talinn.

A-kvk-nf M. K-kvk-nf